Cum operează militarii nord-coreeni pe frontul din Kursk. Sinucideri, tactici din anii '80 și loialitate față de Kim Jong Un
Detonarea unei grenade pentru a evita capturarea, folosirea unui camarad pentru a atrage dronele într-un atac, îndepărtarea echipamentului militar pentru a permite mișcări mai rapide și scrierea de jurăminte de loialitate față de liderul suprem al Coreei de Nord, Kim Jong Un. Acestea sunt unele dintre tacticile brutale și sinucigașe ale soldaților nord-coreeni, care, din noiembrie 2024 au fost desfășurați în Kursk pentru a respinge incursiunea Ucrainei în regiunea sudică de graniță a Rusiei, relatează CNN.